**V PRIEDAS.**

**ŠABLONAS, NAUDOTINAS SUDARANT GAVĖJO IR SAVANORIŠKOS VEIKLOS PROJEKTŲ DALYVIŲ SUSITARIMUS**

**Europos solidarumo korpuso savanoriškos veiklos susitarimas**

[Pagalbinės organizacijos arba priimančiosios organizacijos visas oficialus pavadinimas ir OID numeris]

Adresas [visas oficialus adresas]

toliau – organizacija, šio susitarimo pasirašymo tikslais atstovaujama [vardas ir pavardė, pareigos], ir

[vardas ir pavardė]

|  |  |
| --- | --- |
| Gimimo data: [DD/MM/YYYY] | Pilietybė: |
| Adresas: [visas oficialus adresas] |
| Telefonas | E. paštas |
| Lytis [Vyras/Moteris/Kita] |  |

toliau – dalyvis, susitarė dėl toliau pateiktų specialiųjų sąlygų ir Priedo, sudarančių neatsiejamą šio susitarimo (toliau – Susitarimas) dalį:

[Susitarimas taip pat taikomas toliau nurodytoms projekte dalyvaujančioms organizacijoms partnerėms:

[Organizacijos partnerės visas oficialus pavadinimas, OID numeris ir vaidmuo savanoriškos veiklos projekte (pagalbinė ar priimančioji)]

Adresas [visas oficialus adresas]

toliau – organizacija partnerė

Projekto numeris:

[projekto numeris, kaip nurodyta susitarime]

Projekto pavadinimas:

[projekto pavadinimas, kaip nurodyta susitarime]

Nacionalinė agentūra:

[šio projekto nacionalinės agentūros pavadinimas]

Veiklos vieta

[vietos, kurioje vyks savanoriška veikla, adresas]

SPECIALIOSIOS SĄLYGOS

1 STRAIPSNIS. SUSITARIMO DALYKAS

1.1 Organizacija teikia finansinę paramą savanoriškos veiklos, vykdomos pagal Europos solidarumo korpuso iniciatyvą, dalyviui.

1.2 Bet kokie susitarimo pakeitimai daromi raštu. Jeigu pakeitimai esminiai, turi būti sudaromas naujas susitarimas.

2 STRAIPSNIS. SUSITARIMO ĮSIGALIOJIMAS IR VEIKLOS TRUKMĖ

2.1 Susitarimas įsigalioja tą dieną, kurią jį pasirašo antroji susitarimo šalis.

2.2 Veikla turi prasidėti [data][[1]](#footnote-1) ir baigtis [data][[2]](#footnote-2).

3 STRAIPSNIS. FINANSINĖ PARAMA

3.1 Dalyvis [xx] dienas (-ų) gauna finansinę paramą iš ES fondų. Visa veiklos laikotarpio suma nustatoma padauginus veiklos dienų skaičių iš dienos normos, taikomos atitinkamoje priimančiojoje šalyje.

3.2 Išlaidų, susijusių su specialiaisiais poreikiais, jei taikoma, kompensavimas grindžiamas dalyvio pateiktais dokumentais, pavyzdžiui, sąskaitomis faktūromis, kvitais ir t. t.

3.3 Finansinės paramos negalima naudoti panašioms išlaidoms, jau finansuojamoms iš kitų Europos Sąjungos fondų, padengti.

4 STRAIPSNIS. TEISĖS, ATSAKOMYBĖ IR MOKĖJIMO TVARKA

4.1 [Dalyvio ir organizacijos teisės ir pareigos, susijusios su veiklos vykdymu, apgyvendinimu, praktiniu veiklos organizavimu, elgesio taisyklėmis ir t. t. Dalyvio vaidmuo ir užduotys turi būti išsamiai aprašytos 8 straipsnyje]

4.2 [Planuojamos mokėjimo (pavyzdžiui, išankstinių mokėjimų, bilietų kompensavimo ir t. t.) tvarkos aprašymas]

4.3 [Finansinės paramos mokėjimo tvarkos (konkrečių datų, sumų ir valiutų) išsamus aprašymas]

5 STRAIPSNIS. DRAUDIMAS

[Jei savanoriška veikla vykdoma šalies viduje, naudokite šią nuostatą]

5.1 Pasirašydama šį susitarimą organizacija patvirtina, kad savanoris bus per nacionalinę sveikatos draudimo sistemą arba per privataus draudimo sistemą apdraustas nuo nelaimingų atsitikimų ir ligų. Organizacija taip pat patvirtina, kad savanoris bus apdraustas civilinės atsakomybės draudimu.

[Jei savanoriška veikla vykdoma užsienyje, naudokite šią nuostatą]

5.1 Dalyvis turi būti užregistruotas Europos solidarumo korpuso draudimo programoje.

5.2 Dalyvio draudimo identifikacijos numeris – [draudimo įstaigos suteiktas numeris].

5.3 Pasirašydama šį susitarimą organizacija patvirtina, kad dalyvis buvo tinkamai informuotas apie draudimo programos veikimą ir apie prievolę prieš atvykstant į priimančiąją šalį gauti Europos sveikatos draudimo kortelę, jei ji teikiama nemokamai.

6 STRAIPSNIS. KALBOS MOKYMOSI PARAMA [tik jei taikoma]

[Jeigu veikla bus vykdoma viena iš kalbų, kuri yra įtraukta į kalbinio parengimo internetu sistemą, įrašykite šią nuostatą]

6.1. Dalyvis, kuriam ta kalba nėra gimtoji, atlieka du internetinius kalbos mokėjimo vertinimus – privalomą prieš prasidedant veiklai ir neprivalomą jai pasibaigus. Jei jam nepavyksta atlikti pirmojo internetinio vertinimo, dalyvis nedelsdamas informuoja apie tai organizaciją.

6.2 [Taikoma tik dalyviams, kurie dalyvaus OLS kalbų kursuose] Dalyvis dalyvauja internetiniuose [kalbos pavadinimas] kalbos kursuose, kad pasirengtų veiklai užsienyje. Jei jam nepavyksta dalyvauti kalbų kursuose, dalyvis nedelsdamas informuoja apie tai organizaciją.

[Jeigu kalbinis parengimas internetu neteikiamas, įrašykite šią nuostatą]

6.1 [Dalyvio pareigos, susijusios su projekto kontekste teikiama kalbine parama]

7 STRAIPSNIS – [Tik jei taikoma, pagal atitinkamą nacionalinę teisę]

Dalyvis yra gavęs leidimą dirbti su pažeidžiamomis grupėmis.

8 STRAIPSNIS. EUROPOS SOLIDARUMO KORPUSO INFORMACINĖS MEDŽIAGOS RINKINYS

Dalyvis gauna Europos solidarumo korpuso informacinės medžiagos rinkinį.

9 STRAIPSNIS. DALYVIO VAIDMUO IR UŽDUOTYS

 [Dalyvio vaidmenų ir užduočių organizacijoje aprašymas]

10 STRAIPSNIS. DALYVIO ATASKAITA

 Dalyvis ataskaitą užpildo ne vėliau kaip per 30 dienų po veiklos laikotarpio pabaigos.

11 STRAIPSNIS. TAIKYTINA TEISĖ IR KOMPETENTINGAS TEISMAS

Susitarimas yra reglamentuojamas Lietuvos Respublikos teise.

Pagal taikytiną nacionalinę teisę nustatytas kompetentingas teismas turi išimtinę jurisdikciją nagrinėti bet kokį institucijos ir dalyvio ginčą dėl šio susitarimo aiškinimo, taikymo ar galiojimo, jei tokio ginčo neįmanoma išspręsti taikiai.

12 STRAIPSNIS. DALYVIO DEKLARACIJA

Pasirašydamas šį susitarimą dalyvis deklaruoja, kad nėra dalyvavęs Europos solidarumo korpuso savanoriškoje veikloje, Europos savanorių tarnybos ar „Erasmus+“ savanoriškoje veikloje, dalyvavimas kurioje užkirstų kelią šiam dalyvavimui (pagal Europos solidarumo korpuso vadove nurodytas išimtis). Dalyvis pareiškia, kad yra susipažinęs su Europos solidarumo korpuso informacinės medžiagos rinkinio turiniu.

PARAŠAI

Dalyvio vardu Organizacijos vardu

[vardas, pavardė] [pareigos, vardas, pavardė]

[parašas] [parašas]

Sudaryta [vieta] [data] Sudaryta [vieta] [data]

**I priedas.**

**BENDROSIOS SĄLYGOS**

**1 straipsnis. Atsakomybė**

Susitarimo šalys atleidžia viena kitą nuo bet kokios civilinės atsakomybės už jų pačių ar jų darbuotojų įgyvendinant šį susitarimą padarytą žalą, jeigu ta žala nėra didelio ir tyčinio kurios nors iš šalių ar jų darbuotojų nusižengimo rezultatas.

Lietuvos nacionalinė agentūra, Europos Komisija ar jų darbuotojai nelaikomi atsakingais, jeigu pagal šį susitarimą pareiškiamas ieškinys dėl žalos, patirtos įgyvendinant veiklą. Todėl Lietuvos nacionalinė agentūra arba Europos Komisija netenkina jokių prašymų atlyginti ieškinyje nurodytus nuostolius ar apmokėti išlaidas.

**2 straipsnis. Susitarimo nutraukimas**

Jeigu dalyvis nevykdo kurių nors šiuo susitarimu nustatytų pareigų ir neatsižvelgiant į pasekmes, numatytas taikytinuose teisės aktuose, organizacija turi teisę nutraukti ar panaikinti susitarimą be jokių kitų teisinių formalumų, jeigu dalyvis per vieną mėnesį nuo registruotu laišku jam perduoto pranešimo gavimo nesiima jokių veiksmų.

Jeigu organizacija nevykdo šiuo susitarimu nustatytų pareigų ir (arba) nesilaiko Europos solidarumo korpuso principų, savanoris turi teisę nutraukti ar panaikinti susitarimą.

Dalyvis, kuris nutraukia susitarimą jam nepasibaigus arba nesilaiko susitarimo pagal nustatytas taisykles, turi kompensuoti jau išmokėtą dotacijos sumą, jei ta dotacijos dalis buvo išmokėta iš anksto už dienas, kurias veikla nebuvo vykdyta.

Dalyvis, kuris nutraukia susitarimą dėl nenugalimos jėgos aplinkybių, t. y. dėl ypatingų aplinkybių ar įvykio, kurio dalyvis negali kontroliuoti ir kuris nutinka ne dėl dalyvio klaidos ar aplaidumo, turi teisę gauti bent dotacijos sumą, atitinkančią faktinę veiklos laikotarpio trukmę. Likusi lėšų suma turi būti grąžinta.

**3 straipsnis. Duomenų apsauga**

Visi susitarime pateikiami asmens duomenys tvarkomi pagal Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo. Šiuos duomenis organizacija, nacionalinė agentūra ir Europos Komisija tvarko tik vykdydamos susitarimą ir prižiūrėdamos jo įgyvendinimą, neatmetant galimybės juos perduoti įstaigoms, atsakingoms už patikrinimus ir auditą pagal ES teisės aktus (Europos Audito Rūmams ar Europos kovos su sukčiavimu tarnybai (OLAF)).

Raštu prašymą pateikusiam dalyviui gali būti suteikta galimybė susipažinti su savo asmens duomenimis ir pataisyti netikslią ar neišsamią informaciją. Su asmens duomenų tvarkymu susijusius klausimus dalyvis užduoda organizacijai ir (arba) nacionalinei agentūrai. Dalyvis gali Europos duomenų apsaugos priežiūros pareigūnui pateikti skundą dėl asmens duomenų tvarkymo ir dėl Europos Komisijos naudojamų jo asmens duomenų.

**4 straipsnis. Patikrinimai ir auditas**

Susitarimo šalys įsipareigoja, paprašytos Europos Komisijos, Lietuvos nacionalinės agentūros arba bet kokios kitos Europos Komisijos ar Lietuvos nacionalinės agentūros įgaliotos išorės įstaigos, pateikti išsamią informaciją, kad būtų galima patikrinti, ar projektas ir susitarimo nuostatos yra (buvo) tinkamai įgyvendinami.

1. Veiklos pradžios data – pirma diena, kurią dalyvis turi atvykti į priimančiąją organizaciją. [↑](#footnote-ref-1)
2. Veiklos pabaigos data – paskutinė diena, kurią dalyvis turi atvykti į priimančiąją organizaciją. [↑](#footnote-ref-2)